**LASA-MA TE ROG...**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LASĂ-MĂ TE ROG...

Lasă-mă să-ţi mângâi pragul

Cu genunchii obosiţi

De atâta închinare

La zeiţe care mint.

În zadar aduc lumină

Din opaiţe de argint

Dacă nu-mi rămân în minte

Decât anii irosiţi.

Am atins cu mâna stele

Din genuni fără sfârşit.

N-am rămas legat de ele,

Nicio stea nu m-a iubit.

Şi-am ajuns la poarta sfântă,

Poarta sufletului tău.

Lasă-mă te rog să intru

Chiar dacă sunt încă rău.